**NOTĂ DE FUNDAMENTARE**

1. **Titlul proiectului de act normativ**

|  |
| --- |
| **Ordonanță de urgență pentru modificarea și completarea Ordonanței Guvernului nr. 37/2007 privind stabilirea cadrului de aplicare a regulilor privind perioadele de conducere, pauzele și perioadele de odihnă ale conducătorilor auto și utilizarea aparatelor de înregistrare a activității acestora** |

1. **Motivele emiterii actului normativ**

|  |  |
| --- | --- |
| 1. Descrierea situației actuale | Regulamentul (UE) 2020/1054 al Parlamentului European și al Consiliului din 15 iulie 2020 de modificare a Regulamentului (CE) nr. 561/2006 în ceea ce privește cerințele minime referitoare la duratele de conducere zilnice și săptămânale maxime, pauzele minime și perioadele de repaus zilnic și săptămânal și a Regulamentului (UE) nr. 165/2014 în ceea ce privește poziționarea prin intermediul tahografelor a fost publicat în Jurnalul Oficial al Uniunii Europene nr. 249 din data de 31 iulie 2020.  Regulamentul (UE) 2020/1054 face parte din inițiativele legislative ale Comisiei cuprinse în pachetul Mobilitate I și intră în vigoare în a douăzecea zi de la data publicării, cu excepția articolului 1 punctul 15 și a articolului 2 punctul 12, care se aplică de la 31 decembrie 2024.  Regulamentul (UE) 2020/1054 modifică o serie de prevederi din legislația UE în vigoare (Regulamentul (CE) nr. 561/2006 și Regulamentul (UE) nr. 165/2014), care vizează următoarele: activitatea conducătorilor auto, respectiv perioadele de conducere, pauzele și perioadele de repaus, înregistrarea acestor activități de către conducătorul auto cu ajutorul tahografelor digitale și al tahografelor inteligente, organizarea activității conducătorilor auto de către întreprinderi/operatorii de transport rutier.  În acest context este necesară asigurarea imediată la nivel național a cadrului de aplicare a Regulamentului (UE) 2020/1054 care, pentru domeniul reglementat de acesta, este reprezentat la nivelul legislației primare de Ordonanța Guvernului nr. 37/2007 privind stabilirea cadrului de aplicare a regulilor privind perioadele de conducere, pauzele și perioadele de odihnă ale conducătorilor auto și utilizarea aparatelor de înregistrare a activității acestora, cu modificările și completările ulterioare.  Regulamentul (UE) 2016/403 al Comisiei din 18 martie 2016 de completare a Regulamentului (CE) nr. 1071/2009 al Parlamentului European și al Consiliului în ceea ce privește clasificarea încălcărilor grave ale normelor Uniunii, care pot determina pierderea de către un operator de transport rutier a bunei reputații și de modificare a anexei III la Directiva 2006/22/CE a Parlamentului European și a Consiliului stabilește în anexa I o listă comună a categoriilor, a tipurilor și a gradelor de gravitate ale încălcărilor grave ale normelor Uniunii în materie de transport rutier comercial, care, în plus față de încălcările prevăzute în anexa IV la Regulamentul (CE) nr. 1071/2009, pot determina pierderea bunei reputații a unui operator de transport rutier.  În prezent, anumite încălcări prevăzute în clasificarea încălcărilor din Regulamentul (UE) 2016/403 nu se regăsesc în cuprinsul OG nr. 37/2007, fiind necesară introducerea acestora în cuprinsul ordonanței. |
| 11. În cazul proiectelor de acte normative care transpun legislație a Uniunii Europene sau creează cadrul pentru aplicarea directă a acesteia, se vor specifica doar actele Uniunii Europene în cauză, însoțite de elementele de identificare ale acestora | Proiectul de act normativ stabilește cadrul de aplicare a prevederilor Regulamentului (UE) 2020/1054 al Parlamentului European și al Consiliului din 15 iulie 2020 de modificare a Regulamentului (CE) nr. 561/2006 în ceea ce privește cerințele minime referitoare la duratele de conducere zilnice și săptămânale maxime, pauzele minime și perioadele de repaus zilnic și săptămânal și a Regulamentului (UE) nr. 165/2014 în ceea ce privește poziționarea prin intermediul tahografelor. |
| 2. Schimbări preconizate | Prin prezentul proiect de Ordonanță de Urgență se urmăreștea stabilirea cadrului de aplicare a prevederilor Regulamentului (UE) 2020/1054, în principal prin introducerea în cuprinsul OG nr. 37/2007 a încălcărilor privind nerespectarea noilor dispoziții adoptate prin regulament și stabilirea sancțiunilor contravenționale corespunzătoare.  De asemenea, prin proiect se are în vedere și corelarea clasificării unor încălcări prevăzute în Ordonanța Guvernului nr. 37/2007 cu clasificarea încălcărilor legislației sociale în transportul rutier, prevăzută în Regulamentul (UE) 2016/403 al Comisiei din 18 martie 2016 de completare a Regulamentului (CE) nr. 1071/2009 al Parlamentului European și al Consiliului în ceea ce privește clasificarea încălcărilor grave ale normelor Uniunii, care pot determina pierderea de către un operator de transport rutier a bunei reputații și de modificare a anexei III la Directiva 2006/22/CE a Parlamentului European și a Consiliului, motiv pentru care au fost introduse anumite încălcări noi.  Astfel, proiectul de act normativ cuprinde următoarele modificări și completări la OG nr. 37/2007:   * în partea introductivă a OG nr. 37/2007 a fost introdus în text Regulamentul (UE) 2020/1054, alături de celelalte acte pentru care ordonanța asigură cadrul de aplicare; * în aplicarea art. 10 alin. (3) din Regulamentul (CE) nr. 561/2006 și a art. 33 alin. (3) din Regulamentul (UE) nr. 165/2014, s-a introdus o prevedere, pentru claritatea normei de aplicare, în sensul în care întreprinderea/operatorul de transport rutier răspunde pentru încălcările comise de către conducătorii auto angajați sau puși la dispoziție, chiar dacă aceste încălcări au fost comise pe teritoriul unui alt stat membru sau al unei țări terțe, în cazul în care nu a respectat obligațiile care îi revin în conformitate cu prevederile art. 10 alin. (1) și (2) din Regulamentul CE nr. 561/2006 și ale art. 33 alin. (1) și (2) din Regulamentul (UE) nr. 165/2014; * s-a introdus o prevedere prin care se clarifică sensul expresiilor „diagramă tahografică” și „cartela tahografică”, prevăzute în OG nr. 37/2007, raportat la expresiile „foaia de înregistrare” și „cardul de conducător auto” prevăzute de Regulamentul UE nr. 165/2014 și a fost stabilită o terminologie unitară în tot cuprinsul actului normativ pentru noțiunea de „tahograf/aparatură de înregistrare”; * a fost introdus art. 31, pentru claritatea textului, în privința temeiului legal pentru modificarea ulterioară a actelor normative indicate, aspect rezultat inclusiv din observațiile anterioare transmise de Ministerul Justiției în contextul unor modificări legislative la HG nr. 899/2003 privind stabilirea condițiilor referitoare la aprobarea de model pentru aparatul de control in transporturile rutiere, la omologarea de tip a limitatoarelor de viteza, precum si a condițiilor de montare, reparare, reglare si verificare a aparatelor de control in transporturile rutiere si a limitatoarelor de viteza; * au fost stabilite încălcările prevederilor introduse prin noul Regulament, au fost introduse anumite încălcări cuprinse în clasificarea încălcărilor, prevăzută în Regulamentul (UE) 2016/403 al Comisiei prin modificarea și completarea art. 8 din OG nr. 37/2007 și au fost actualizate corespunzător sancțiunile contravenționale prevăzute la art. 9 din OG nr. 37/2007; * a fost mărit cuantumul amenzii contravenționale pentru fapta prevăzută la art. 8 alin. (3) lit. lit. z), de la 600 lei - 1.000 lei, la 2000 lei - 4.000 lei, care se aplică atelierului autorizat, pentru corelare cu amenzile similare aplicate de RAR atelierelor auto; * la art. 9, alin. (4) a fost introdus și personalul cu atribuții de control din cadrul Registrului Auto Român, care aplică sancțiunile contravenționale în cazul atelierelor autorizate; * a fost introdusă o prevedere, pentru claritatea aplicării, potrivit căreia deținătorul autovehiculului suportă costurile verificării de către atelierele autorizate pentru instalarea, repararea sau inspecția tahografelor ori a limitatoarelor de viteză a integrității aparaturii de înregistrare, urmare solicitării agentului constatator; de asemenea, dacă în urma verificării nu se constată că integritatea tahografului a fost afectată, costurile verificării se suportă de către Inspectoratul de Stat pentru Controlul în Transportul Rutier; * au fost introduse prevederi care menționează o serie de aspecte ce vor fi incluse obligatoriu în actualizarea Normelor metodologice, privind activitatea de control al respectării perioadelor de conducere, pauzelor și perioadelor de odihnă ale conducătorilor auto şi al utilizării aparatelor de înregistrare a activității acestora, aprobate prin Ordinul ministrului transporturilor nr. 1058/2007, pentru a se asigura o aplicare clară și unitară a prevederilor din OG 37/2007. |
| 3. Alte informații | Nu au fost identificate |

**3. Impactul socio - economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu se referă la acest domeniu. |
| 11.Impactul asupra mediului concurențial si domeniului ajutoarelor de stat | Proiectul de act normativ nu se referă la acest domeniu. |
| 2. Impactul asupra mediului de afaceri | Proiectul de act normativ nu se referă la acest domeniu. |
| 21. Impactul asupra sarcinilor administrative | Proiectul de act normativ nu se referă la acest domeniu. |
| 22. Impactul asupra întreprinderilor mici si mijlocii | Proiectul de act normativ nu se referă la acest domeniu. |
| 3. Impactul social | Proiectul de act normativ nu se referă la acest domeniu. |
| 4. Impactul asupra mediului | Proiectul de act normativ nu se referă la acest domeniu. |
| 5. Alte informații | Nu au fost identificate |

**4. Impactul financiar asupra bugetului de stat consolidat, atât pe termen scurt, pentru anul curent, cât și pe termen lung (pe 5 ani)**

|  |  |  |  |  |  |  |  |
| --- | --- | --- | --- | --- | --- | --- | --- |
| Indicatori | An curent | Următorii 5 ani | | | | | Media următorilor 5 ani, după anul curent |
|  | 2020 | 2021 | 2022 | 2023 | 2024 | 2025 |  |
| 1.Modificări ale veniturilor bugetare, plus/minus, din care:  a)bugetul de stat, din acesta:  -impozit pe profit  -impozit pe venit  b)bugete locale:  -impozit pe profit  c)bugetul asigurărilor sociale  -contribuții de asigurări |  |  |  |  |  |  |  |
| 2.Modificări ale cheltuielilor bugetare din care:  a)bugetul de stat, din acesta:  -cheltuieli de personal  -bunuri și servicii  b)bugete locale:  -cheltuieli de personal  -bunuri și servicii  c)bugetul asigurărilor sociale  -cheltuieli de personal  -bunuri și servicii |  |  |  |  |  |  |  |
| 3.Impact financiar, plus/minus, din care:  a) buget de stat  b) bugete locale |  |  |  |  |  |  |  |
| 4.Propuneri pentru acoperirea creșterilor de cheltuieli |  |  |  |  |  |  |  |
| 5.Propuneri pentru acoperirea scăderilor de venituri |  |  |  |  |  |  |  |
| 6. Calcule detaliate privind fundamentarea modificărilor veniturilor și/sau cheltuielilor bugetare |  | | | | | | |
| 7. Alte informații | *Nu au fost identificate* | | | | | | |

**5. Efectele proiectului de act normativ asupra legislației în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziții. | În termen de 60 de zile de la data intrării în vigoare a prezentei ordonanțe, Ministerul Transporturilor, Infrastructurii și Comunicațiilor va actualiza Normele metodologice privind activitatea de control al respectării perioadelor de conducere, pauzelor și perioadelor de odihnă ale conducătorilor auto și al utilizării aparatelor de înregistrare a activității acestora, aprobate prin Ordinul ministrului transporturilor nr. 1058/2007, publicat în Monitorul Oficial, Partea I, nr. 721 din 25 octombrie 2007, cu modificările și completările ulterioare. |
| 11. Compatibilitatea proiectului de act normativ cu legislația în domeniul achizițiilor publice | Proiectul de act normativ nu se referă la acest domeniu |
| 2. Conformitatea proiectului de act normativ cu legislația Uniunii în cazul proiectelor ce transpun prevederi ale Uniunii | Proiectul de act normativ nu se referă la acest domeniu |
| 3.Măsuri normative necesare aplicării directe a actelor normative ale Uniunii | Proiectul de act normativ nu se referă la acest domeniu |
| 4. Hotărâri ale Curții de Justiție a Uniunii Europene | Proiectul de act normativ nu se referă la acest domeniu |
| 5.Alte acte normative și/sau documente internaționale din care decurg angajamente | Proiectul de act normativ nu se referă la acest domeniu |
| 6.Alte informații | *Nu au fost identificate* |

**6. Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizații neguvernamentale, institute de cercetare și alte organisme implicate | Proiectul de act normativ nu se referă la acest domeniu |
| 2.Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectivul proiectului de act normativ | Proiectul de act normativ nu se referă la acest domeniu |
| 3.Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | Proiectul de act normativ nu se referă la acest domeniu |
| 4.Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu este supus consultărilor comisiilor interministeriale. |
| 5.Informaţii privind avizarea de către:  a)Consiliul Legislativ  b)Consiliul Suprem de Apărare a Țării  c)Consiliul Economic și Social  d)Consiliul Concurenței  e)Curtea de Conturi | Proiectul necesită avizul Consiliului Legislativ |
| 6.Alte informații | Nu au fost identificate |

**7. Activități de informare publică privind elaborarea și implementarea proiectului de act normativ**

|  |  |
| --- | --- |
| 1.Informarea societății civile cu privire la necesitatea elaborării proiectului de act normativ | Proiectul prezentului act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată |
| 2.Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățeanului sau diversității biologice | Proiectul de act normativ nu produce nici un impact asupra acestui domeniu. |
| 3. Alte informații | Nu au fost identificate |

**8. Măsuri de implementare**

|  |  |
| --- | --- |
| 1.Măsuri de punere în aplicare a proiectului de act normativ de către autoritățile administrative publice centrale și/sau locale-înființarea sau extinderea competenței instituțiilor existente | *Nu este cazul* |
| 2.Alte informații | *Nu au fost identificate* |

Luând în considerare cele mai sus prezentate, a fost elaborat prezentul proiect de ***Ordonanță de urgență pentru modificarea și completarea Ordonanței Guvernului nr. 37/2007 privind stabilirea cadrului de aplicare a regulilor privind perioadele de conducere, pauzele și perioadele de odihnă ale conducătorilor auto și utilizarea aparatelor de înregistrare a activității acestora****,* care, în forma prezentată, a fost avizat de ministerele interesate și pe care îl propunem spre aprobare.

**MINISTRUL TRANSPORTURILOR, INFRASTUCTURII ȘI COMUNICAȚIILOR**

**Lucian Nicolae BODE**

**AVIZAT FAVORABIL**

**MINISTRUL AFACERILOR INTERNE**

**Ion Marcel VELA**

**MINISTRUL FINANȚELOR PUBLICE**

**Vasile Florin CÎȚU**

**MINISTRUL AFACERILOR EXTERNE**

**Bogdan Lucian AURESCU**

**MINISTRUL JUSTIȚIEI**

**Marian Cătălin PREDOIU**